Lansing, Michigan

Lansing, je glavni grad američke savezne države - Michigan, na sjeveroistoku Sjedinjenih Američkih Država od 114 738 stanovnika,metropolitanska zona grada ima 534 684 stanovnika. Geografija Lansing leži na ušću rijeke Red Cedar u Rijeku Grand, gotovo u samoj geografskoj sredini Michigana, udaljen 147 km sjevernozapadno od Detroita i 351 km sjeveroistočno od Chicaga. Historija Tadašnje malo selo Lansing Township odabrao je Kongres države - Michigan, u zimu 1847. kao mjesto gdje se treba podići novi glavni grad Michigana, jer se dotadašni Detroit pokazao kao strateški nesiguran, zbog blizine granice sa Kanadom (Britanci su zauzeli Detroit u ratu 1812.) Odmah po donošenju te odluke počela je izgradnja buduće prijestolnice, koju je Kongres preimenovao u Town of Michigan, a u aprilu 1848. u Lansing. Za grad je bilo značajno osnivanje Državnog agronomskog koledža 1855., iz kojeg se kasnije razvio današnji Univerzitet države Michigan (Michigan State University). Kao naselje od skoro 3 000 stanovnika, - Lansing je 1859. dobio status grada. Lansing je krajem 19. vijeka postao značajni industrijski centar sa tvornicom automobila (Olds Motor Vehicle Company) i brojnim manjim pogonima autodijelova, koje su manje više propale krajem 20. vijeka. Reference Literatura Vanjske veze Službene stranice grada (en)